《春日雪以回文绝句呈张荐权德舆》
唐代·潘孟阳

春梅杂落雪，发树几花开。真须尽兴饮，仁里愿同来。

作者简介：潘孟阳（？—815），礼部侍郎潘炎之子也。孟阳以父荫进，登博学宏辞科。累迁殿中侍御史，降为司议郎。公卿多父友及外祖宾从，故得荐用，累至兵部郎中。宪宗新即位，乃命孟阳巡江淮省财赋，仍加盐铁转运副使，且察东南镇之政理。时孟阳以气豪权重，领行从三四百人，所历镇府，但务游赏，与妇女为夜饮。至盐铁转运院，广纳财贿，补吏职而已。及归，大失人望，罢为大理卿。气尚豪俊，不拘小节。居第颇极华峻。